Ασβαμαίον ύδωρ

Με την ονομασία Ασβαμαίον ύδωρ ήταν γνωστή κατά την αρχαιότητα μια πηγή κοντά στην πόλη Τύανα της νότιας Καππαδοκίας, στη σημερινή Επαρχία Νίγδης της Τουρκίας. Από τα νερά της σχηματιζόταν μια αβαθής και μικρή λιμνούλα, που ίσως να είναι η ίδια με αυτή που βρίσκεται κοντά στο σημερινό χωριό Εκουσλή-Χισάρ.

Η πηγή αυτή ήταν αφιερωμένη στον Όρκιον Δία ή τον ομώνυμο «Ασβαμαίον Δία». Σύμφωνα με αρχαία παράδοση, την οποία αναφέρει ο ΦιλόστρατοςΦιλοστράτου Βίος Απολλωνίου του Τυανέως, Βιβλίο Α: «ἔστι δέ τι περὶ Τύανα ὕδωρ Ὁρκίου Διός, ὥς φασι, καλοῦσι δὲ αὐτὸ Ἀσβαμαῖον, οὗ πηγὴ ἀναδίδοται ψυχρά, παφλάζει δέ, ὥσπερ ὁ θερμαινόμενος λέβης. τοῦτο εὐόρκοις μὲν ἵλεών τε καὶ ἡδὺ ὕδωρ, ἐπιόρκοις δὲ παρὰ πόδας ἡ δίκη· ἀποσκήπτει γὰρ καὶ ἐς ὀφθαλμοὺς καὶ ἐς χεῖρας καὶ ἐς πόδας, καὶ ὑδέροις ἁλίσκονται καὶ φθόαις, καὶ οὐδ᾽ ἀπελθεῖν δυνατόν, ἀλλ᾽ αὐτόθι ἔχονται καὶ ὀλοφύρονται πρὸς τῷ ὕδατι ὁμολογοῦντες ἃ ἐπιώρκησαν», το νερό της ήταν ακίνδυνο για όποιον τηρούσε τους όρκους του, αλλά «ολέθριον» για όσους καταπατούσαν τους όρκους τους ή ψευδομαρτυρούσαν.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 29

Ασβαμαιον υδωρ